એપલ અને ગુગલ જેવી કંપનીઓ માઇક્રોસોફ્ટને હવે પૂરેપૂરી સ્પર્ધા આપે છે એટલે હવે માઇક્રોસોફ્ટ માટે આ નવી પ્રોડક્ટોને સફળ બનાવ્યા સિવાય છૂટકો નથી અને એ માટે જોઇએ પૂરતું માર્કેટીંગ. સિંગાપોર ટેકનોલોજીના ક્ષેત્રે દક્ષિણ એશિયાનું હબ સમાન છે અને એટલે જ માઇક્રોસોફ્ટે અહીં મોટો પ્રોગ્રામ રાખવો જરૂરી હતો. માઇક્રોસોફ્ટના CEO સ્ટીવ બાલ્મોર પણ આજે અહીં હાજર હતા. કાર્યક્રમની શરૂઆતમાં એમનું વ્યક્તવ્ય રાખવામાં આવ્યું હતું. સ્ટીવને પહેલી વખત રૂબરૂમાં સાંભળવાની તક મને મળી. એનું વ્યક્તવ્ય સારુ હતું. 54 વર્ષની ઉંમરે બહુ વૃધ્ધ ના કહેવાય તો પણ સ્ટીવની athleticism અને stage presence સારી હતી. એણે ભવિષ્યનો ચિતાર આપતો એક સરસ વિડીયો પણ બતાવ્યો. એના મત મુજબ ભવિષ્યમાં દરેક વસ્તુઓ touch based અને compact થઇ જશે. દરેક device એ smart device હશે અને intelligence સાથે હશે. જેમ આજે મોબાઇલ ફોનનો ઉપયોગ કોમ્પ્યુટર, કેમેરા, કંપાસ વગેરેની જેમ થઇ રહ્યો છે એમ ભવિષ્યમાં મોટા ભાગના device એ multifunctional હશે. વાત એકદમ સાચી છે. ટેકનોલોજી આજે ખૂબ તેજ ગતિએ આગળ વધી રહી છે. Productivity અને Business intelligenc પર ભાર મૂકતા માઇક્રોસોફ્ટથી રૂડું જગતમાં કંઇ નથી એવો સંદેશો સ્ટીવભાઇએ આપ્યો. ત્યારબાદ જુદા જુદા વક્તાઓ દ્વારા વ્યક્તવ્યો હતા જેમાં નવી પ્રોડક્ટમાં આવેલી સુવિધાઓ વિશે વાત કરી હતી.